stanford-oval/wikipedia huggingface dataset:
קאטה
טיעונים כלפי לימוד השיטה

מבקרי הקאטות, השוללים את התועלת שבאימוני הקאטות, טוענים, שהקאטות גורמות לתלמידים להגיב באופן אחיד וצפוי. דבר העושה צעדים בלתי צפויים של היריב, ליעילים יותר.
עוד הם טוענים, כי הקאטה מלמדת את התלמיד מעט מאוד. תלמיד המבצע קאטה רק המחקה תנועות, וזה במקום שהתלמיד ילמד לשלוט בטכניקה ובטקטיקות פעולתיות.
מכיוון שאמנויות הלחימה מהוות מקור פרנסה למורים רבים. ולרבים, ואף לרוב האנשים, חסרים את הכישורים כדי להיעשות אומני לחימה מיומנים. כישלון עלול לגרום להם לזנוח את אמנויות הלחימה, דבר שיפגע בהכנסות המורים. אז מבקרי הקאטה טוענים, שהקאטה נותנת למורים סיכוי להעניק לתלמידיהם את הרושם, שבאמת למדו משהו. בזמן שכל מה שלמדו הוא, לחקות את תנועות המורה. יעדם של המורים, אם כך, אינו ללמד את התלמידים משהו שימושי, אלא לגרום להם להמשיך לקחת שיעורים ולשלם עבור הלימוד.
המבקרים מעלים את אותה טענה גם לגבי שיטת (צבעי) החגורות. הם טוענים, שזה יותר נועד לתת לתלמידים תחושת הישג כדי שימשיכו לקחת שיעורים, מאשר לסמן כישורים ממשיים.
החגורה מוענקת לאחר מבחן ידע, ביצוע, הבנה והפנמה של הלימוד על פי מערכי השיעור של התורה לשלביה השונים. יש שיטתיות בלימוד ובהערכה ועל פיהם תוענק החגורה.
אכן החגורה היא עבור החניך, הוכחה, להישגים שהשיג בכל שלב ואכן מעודדת את המוטיבציה להמשיך ולשפר ולהתקדם לשלבים הבאים.
מצדדי הקאטות, מגינים על השיטה ואומרים, שתרגול קאטות דומה לתרגול מדיטציה ושביצוע תנועות טקסיות אלו שוב ושוב, משמעו שהתנועות יכולות להיות מבוצעות ללא מחשבה, שזהו למעשה סוג היכולת לו תזדקק בסיטואציה אמיתית של הגנה עצמית.
כמו כן, הקאטות מהוות מעין ארגז כלים, שבאמצעותו יכול החניך ללמוד להכיר את התנועות השונות העומדות לרשותו - תבנית של "הרהור מניע", המעניקה לאומן הלחימה את אותו זיכרון־שריר חסר מחשבה, במקום שיסחף בזעם המאבק, כאשר הזמן המתבזבז במחשבה על הצעד הבא עשוי לחרוץ את ההבדל שבין ניצחון לתבוסה.
אימון קאטה עשוי אף לספק את היתרונות היותר מסורתיים של מדיטציה: ריכוז מוגבר, מודעות ומשמעת עצמית.
מושגים קרובים

סימולציה - זהו חיקוי של מציאות מורכבת באמצעות מודל מתאים, למטרות שונות.
ניסוי מחשבתי - זהו ניסיון להציג, או לפתור בעיה מדעית מסוימת, שלא באמצעות ניסוי ממשי, אלא בכוח המחשבה והדמיון בלבד.
מאסטר פונאקושי בקאטה קאנקו (דאי) שוטוקאן
רוברט הארפר

רוברט גודלו הארפר (באנגלית: Robert Goodloe Harper; ינואר 1765 – 14 בינואר 1825) היה חייל ופוליטיקאי אמריקאי. הוא כיהן כחבר הסנאט של ארצות הברית ממרילנד, מינואר 1816 ועד להתפטרותו בדצמבר אותה שנה. הוא גם כיהן בבית הנבחרים של קרוליינה הדרומית (1790–1795), בבית הנבחרים של ארצות הברית מקרוליינה הדרומית (1795–1801), ובסנאט של מדינת מרילנד. הוא זכור בעיקר בזכות המשפט, "מיליונים להגנה, אבל לא סנט אחד למחווה" בהקשר לפרשת XYZ. העיירה הארפר, ליבריה, נקראת על שמו.
ביוגרפיה > ראשית חייו

הארפר נולד ליד פרדריקסבורג במושבת וירג'יניה בינואר 1765. הוא היה הילד החמישי ובנם הראשון של ג'סי הארפר (נולד ב-1733) ואמילי דיאנה גודלו (1734–1788) ועבר עם הוריו לגרנוויל, קרוליינה הצפונית בסביבות 1769. את ראשית השכלתו קיבל בבית ולאחר מכן למד בבית ספר יסודי.
בגיל חמש עשרה, הארפר הצטרף לרגימנט מתנדבים של פרשים ושירת בצבא המהפכה האמריקאי. הוא ערך סיור מדידות דרך קנטקי וטנסי ב-1783, והשלים את לימודיו בקולג' של ניו ג'רזי (כיום אוניברסיטת פרינסטון) ב-1785. הוא למד משפטים בצ'ארלסטון שבקרוליינה הדרומית, לימד בבית ספר באותו זמן, והתקבל ללשכת עורכי הדין ב-1786.
ביוגרפיה > קריירה

הוא החל לעסוק בעריכת דין במחוז ה-96 של קרוליינה הדרומית, וחזר לצ'ארלסטון ב-1789. מ-1790 עד 1795, הארפר כיהן כחבר בבית הנבחרים של קרוליינה הדרומית, ולאחר מכן נבחר מטעם קרוליינה הדרומית לקונגרס השלישי כדי למלא את המקום שהתפנה בשל מותו של אלכסנדר גילון. הוא נבחר מחדש לקונגרסים הרביעי, החמישי והשישי אך לא הצליח להיבחר מחדש בשנת 1800 לקונגרס השביעי, וכיהן מ-9 בפברואר 1795 ועד 3 במרץ 1801. בעת כהונתו בקונגרס, הוא היה יושב ראש ועדת הדרכים והאמצעים בקונגרסים החמישי והשישי. הארפר היה אחד ממנהלי ההדחה שמונו על ידי בית הנבחרים ב-1798 לנהל את הליכי ההדחה נגד ויליאם בלאונט.
ביוגרפיה > קריירה פוליטית במרילנד

הארפר עבר לבולטימור, מרילנד, ועסק בעריכת דין. הוא התיידד עם אנשי מהומות האספסוף של בולטימור נגד הבריטים ביוני 1812. הוא שירת במלחמת 1812, והשיג דרגת גנרל. הוא סייע בארגון ה-Baltimore Exchange Co. בשנת 1815 והיה חבר בדירקטוריון הראשון. לאחר מכן נבחר כחבר הסנאט של מרילנד, ולאחר מכן נבחר מטעם מרילנד לסנאט של ארצות הברית לתקופת הכהונה שהתחילה ב-4 במרץ 1815, וכיהן מינואר 1816 עד דצמבר 1816, אז התפטר. הוא היה מועמד המפלגה הפדרליסטית לסגן הנשיא בבחירות 1816. כמו כן, הוא קיבל קול אלקטורלי אחד לסגן הנשיא בבחירות 1820.
בשנת 1815, הארפר נבחר לחבר באגודת העתיקות האמריקאית וטייל רבות באירופה בשנים 1819 ו-1820. הוא לקח חלק בולט בטקסים לרגל ביקורו של לה פאייט בבולטימור ב-1824.
ביוגרפיה > חיים אישיים

ב-7 במאי 1800, הארפר התחתן עם קתרין קארול (1778–1861) במחוז אן ארונדל, מרילנד. קתרין הייתה בתם של צ'ארלס קארול ומרי (לבית דרנל) קארול. אחותה הגדולה, מרי, נישאה לריצ'רד קייטון. יחד, הם היו הורים לפחות לארבעה ילדים ששרדו עד לבגרות, כולל:
צ'ארלס קארול הארפר (1802–1837), שנישא לשרלוט האצ'ינסון שפפל (1807–1867) ב-1827.
מרי דיאנה הארפר (1803–1818), שמתה צעירה.
ריצ'רד קאטון הארפר (1806–1815), שמת צעיר.
אליזבת הייד הארפר (1809–1823), מתה לא נשואה.
אמילי לואיזה הארפר (1812–1892), מתה לא נשואה.
רוברט גודלו הארפר הבן (1814–1854)
ביוגרפיה > צאצאים

דרך בנו הבכור צ'ארלס, הוא היה סבא של אמילי לואיזה הארפר (1835–1908), שנישאה לוויליאם קלפהאם פנינגטון (1829–1913). בנם, רוברט גודלו הארפר פנינגטון (1854–1920) היה אמן בולט.
הערות שוליים

↑  רוברט הארפר, באתר המדריך הביוגרפי של הקונגרס של ארצות הברית (באנגלית)
↑  "DIVORCE FOR ARTIST'S WIFE.; Mrs. R.G. Harper Pennington Obtains a Decree at Baltimore". The New York Times. 11 ביולי 1913. נבדק ב-22 ביוני 2020. {{cite news}}:  (עזרה)
| --- | --- |
בקרת זהויות :  NLI: 987007262484805171  CANTIC: a12286862  GND: 120054094  ICCU: LIAV271230  ISNI: 0000 0000 7374 6824  LCCN: n85024902  NTA: 158669649  SELIBR: 205440  SNAC: w6p55s6v  SUDOC: 191000159  Trove: 1526278  US Congress: H000225  VcBA: 495/332109  VIAF: 54969088   WorldCat (עם VIAF): 54969088
1965 בספורט

| 0 | 1 | 2 | 3 |
| --- | --- | --- | --- |
|  |  | 1965  בספורט |  |
< · 1963 · 1964 — 1965 — 1966 · 1967 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

ג'ירו ד'איטליה – מנצח ויטוריו אדורני (איטליה איטליה)
טור דה פראנס – מנצח פליצ'ה ג'ימונדי (איטליה איטליה)
וואלטה אספניה – מנצח רולף וולפשול (צרפת צרפת)
אליפות העולם – מנצח טום סימפסון (אנגליה אנגליה)
אגרוף

מוחמד עלי (ארצות הברית ארצות הברית) מבצר את מעמדו כאלוף העולם במשקל כבד לאחר שני ניצחונות על טוענים לכתר, שהם גם אלופי עולם לשעבר, סוני ליסטון (ארצות הברית ארצות הברית) בנוקאאוט בסיבוב הראשון ופלויד פטרסון (ארצות הברית ארצות הברית) בנוקאאוט טכני.
אתלטיקה > נשים

אירנה שווינסקה (פולין פולין), שוברת את השיאים העולמיים בריצת 100 מטר (11.1 שניות) ובריצת 200 מטר (22.7 שניות).
אתלטיקה > גברים

שיא העולם בריצת 5,000 מטר נשבר ארבע פעמים בשנת 1965, לאחר 8 שנים (משנת 1957) בהן הוא לא נשבר. רון קלארק (אוסטרליה אוסטרליה) שיפר אותו שלוש פעמים וקיפצ'וגה קיינו (קניה קניה) בפעם הרביעית.
רלף בוסטון (ארצות הברית ארצות הברית), קבע בקפיצה לרוחק שיא עולם חדש של 8.35 מטר.
רנדי מטסון (ארצות הברית ארצות הברית), קבע בהדיפת כדור ברזל שיא עולם חדש של 21.52 מטר.
הל קונולי (ארצות הברית ארצות הברית), שיפר ביידוי פטיש את שיא העולם פעמיים, וגיולה סיבוצקי (הונגריה הונגריה) שיפר אותו שוב, מעל ל-3 מטר לעומת השיא העולם שהיה קיים בתחילת השנה של קונולי.
בייסבול

בוורלד סיריס זוכה קבוצת לוס אנג'לס דודג'רס לאחר ניצחון 3:4 על מינסוטה טווינס. כ-MVP של הסדרה נבחר השחקן היהודי סנדי קופקס.
ג'ודו

אליפות העולם בג'ודו נערכה בריו דה ז'ניירו שבברזיל. לראשונה נערכו תחרויות בכמה קטגוריות. יפן זכתה ב-3 מדליות זהב (7 בסה"כ). במדליית זהב נוספת זכה אנטון גאנסינק (הולנד הולנד) מהולנד.
הוקי קרח > אליפות העולם בהוקי קרח

באליפות העולם זוכה ברית המועצות (ברית המועצות) לאחר ניצחון על צ'כוסלובקיה (צ'כוסלובקיה).
הוקי קרח > גביע סטנלי

מונטריאול קנדיאנס זכתה בגביע לאחר ניצחון 3:4 על שיקגו בלקהוקס.
טניס > טורנירי הגראנד סלאם – מנצחי גברים

אליפות אוסטרליה הפתוחה – רוי אמרסון (אוסטרליה אוסטרליה)
אליפות צרפת הפתוחה – פרד סטולי (אוסטרליה אוסטרליה)
אליפות וימבלדון – רוי אמרסון (אוסטרליה אוסטרליה)
אליפות ארצות הברית הפתוחה – מנואל סנטנה (ספרד ספרד)
טניס > טורנירי הגראנד סלאם – מנצחות נשים

אליפות אוסטרליה הפתוחה – מרגרט קורט (אוסטרליה אוסטרליה)
אליפות צרפת הפתוחה – לסלי טרנר (אוסטרליה אוסטרליה)
אליפות וימבלדון – מרגרט קורט (אוסטרליה אוסטרליה)
אליפות ארצות הברית הפתוחה – מרגרט קורט (אוסטרליה אוסטרליה)
טניס > גביע דייוויס

אוסטרליה (אוסטרליה) מנצחת בגמר טורניר גביע דייוויס את ספרד (ספרד) בתוצאה 1:4.
טניס > טניס בישראל

הטניסאי אלעזר דודמן, אלוף ישראל, זוכה להישג גדול כאשר במסגרת גביע דייוויס הוא מנצח את אחד הטניסאים הבכירים בעולם, מייק סאנגסטר (בריטניה בריטניה).
כדורגל > הגביע הבין-יבשתי

אינטר מילאנו (איטליה) זוכה בתואר לאחר ניצחון על אינדפנדיינטה (ארגנטינה) בסיכום 2 משחקים.
כדורגל > גביע אירופה לאלופות

אינטר מילאנו (איטליה) זוכה בתואר בפעם השנייה ברציפות ובסך הכל, לאחר ניצחון על בנפיקה ליסבון (פורטוגל) בתוצאה 0-1.
כדורגל > גביע אירופה למחזיקות גביע

וסטהאם יונייטד (אנגליה) זוכה בתואר בפעם הראשונה והיחידה, לאחר ניצחון על מינכן 1860 (גרמניה המערבית) בתוצאה 0-2.
כדורגל > גביע ערי הירידים

פרנצווארוש (הונגריה) זוכה בתואר בפעם הראשונה והיחידה, לאחר ניצחון על יובנטוס (איטליה) בתצאה 0-1.
כדורגל > גביע ליברטדורס

אינדפנדיינטה (ארגנטינה) זוכה בתואר בפעם השנייה ברציפות ובסך הכל, לאחר ניצחון על פניארול (אורוגוואי) 1-4 במשחק הכרעה.
כדורגל > פרסים אישיים > כדור הזהב

אאוזביו (פורטוגל פורטוגל) זכה בתואר.
כדורגל > קבוצות שנוסדו

דוקלה באנסקה ביסטריצה מסלובקיה.
גלאסיס יונייטד מגיברלטר.
מועדון הכדורגל אירטיש מקזחסטן.
הנזה רוסטוק מגרמניה.
טוונטה אנסחדה מהולנד.
כדורגל > כדורגל לפי מדינות > איטליה

אינטר מילאנו זוכה באליפות בפעם התשיעית.
יובנטוס זוכה בגביע בפעם החמישית.
כדורגל > כדורגל לפי מדינות > אנגליה

מנצ'סטר יונייטד זוכה באליפות בפעם השישית.
ליברפול זוכה בגביע בפעם הראשונה, לאחר ניצחון על לידס יונייטד בתוצאה 1-2 לאחר הארכה (0-0 בתום הזמן החוקי).
צ'לסי זוכה בגביע הפוטבול ליג בפעם הראשונה, לאחר ניצחון על לסטר סיטי 2-3 במפגש הכפול.
התואר מגן הקהילה מתחלק בין מנצ'סטר יונייטד וליברפול, לאחר תוצאת 2-2 בתום המשחק בין השתיים.
כדורגל > כדורגל לפי מדינות > ארגנטינה

בוקה ג'וניורס זוכה באליפות בפעם השנייה ברציפות, והשש עשרה בסך הכל.
כדורגל > כדורגל לפי מדינות > ברזיל

סנטוס זוכה באליפות בפעם החמישית ברציפות ובסך הכל, לאחר ניצחון על ואסקו דה גאמה 1-6 במפגש הכפול.
כדורגל > כדורגל לפי מדינות > גרמניה

ורדר ברמן זוכה באליפות בפעם הראשונה.
בורוסיה דורטמונד זוכה בגביע בפעם הראשונה, לאחר ניצחון על אלמניה אאכן בתוצאה 0-2.
כדורגל > כדורגל לפי מדינות > ישראל

הכח רמת גן זוכה באליפות בפעם הראשונה.
מכבי תל אביב זוכה בגביע בפעם השנייה ברציפות והשתים עשרה בסך הכל, לאחר ניצחון על בני יהודה תל אביב 1-2 לאחר הארכה.
התואר אלוף האלופים מתחלק בין הכח רמת גן ומכבי תל אביב, לאחר תוצאת 2-2 בתום המשחק ותוצאת 1-1 בתום המשחק החוזר.
כדורגל > כדורגל לפי מדינות > ספרד

ריאל מדריד זוכה באליפות בפעם החמישית ברציפות והאחת עשרה בסך הכל.
אתלטיקו מדריד זוכה בגביע בפעם השלישית, לאחר ניצחון על ריאל סרגוסה בתוצאה 0-1.
כדורגל > כדורגל לפי מדינות > צרפת

נאנט זוכה באליפות בפעם הראשונה.
סטאד רן זוכה בגביע בפעם הראשונה, לאחר ניצחון על סדאן 1-3 לאחר משחק חוזר (2-2 בתום המשחק הראשון.
נאנט זוכה בסופר קאפ הצרפתי בפעם הראשונה, לאחר ניצחון על סטאד רן בתוצאה 2-3.
כדורסל > תחרויות בין-לאומיות > אליפות אירופה

נבחרת ברית המועצות (ברית המועצות) זוכה באליפות.
נבחרת ישראל בכדורסל זוכה להישג מכובד כשהיא מסיימת במקום השישי באליפות אירופה בכדורסל שנערכה במוסקבה ועוררה התרגשות רבה בקרב יהודי ברית המועצות.
כדורסל > תחרויות בין-לאומיות > גביע אירופה לאלופות

ריאל מדריד (ספרד ספרד) זכתה בגביע לאחר שניצחה בגמר את צסק"א מוסקבה (ברית המועצות ברית המועצות) בסיכום שני משחקים.
כדורסל > כדורסל לפי מדינות > ארצות הברית

בגמר הפלייאוף של ליגת ה-NBA מנצחת בוסטון סלטיקס את לוס אנג'לס לייקרס 1:4 (ראה עונת 1964/1965 ב-NBA).
כדורסל > כדורסל לפי מדינות > איטליה

ליגת העל האיטלקית בכדורסל – אולימפיה מילאנו זוכה באליפות.
כדורסל > כדורסל לפי מדינות > ברית המועצות

אליפות ברית המועצות בכדורסל גברים – צסק"א מוסקבה זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל – מועדון הכדורסל זאדאר זוכה באליפות.
כדורסל > כדורסל לפי מדינות > ישראל

הפועל תל אביב זכתה באליפות המדינה בכדורסל, כשסיימה ראשונה בליגה הסדירה.
מכבי תל אביב מנצחת בגמר גביע המדינה בכדורסל את הפועל תל אביב בתוצאה 47:55.
כדורסל > כדורסל לפי מדינות > ספרד

ליגת העל הספרדית בכדורסל – ריאל מדריד זוכה באליפות.
מרוצי מכוניות

באליפות פורמולה 1 מנצח ג'ים קלארק, שבמקביל ניצח גם את מרוץ האינדינאפוליס 500.
פוטבול

באליפות ה-AFL זוכה באפלו בילס לאחר ניצחון 0:23 על סן דייגו צ'רג'רז
באליפות ה-NFL זוכה גרין ביי פאקרס לאחר ניצחון 12:23 על קליבלנד בראונס
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 11 במאי | 100 מטר חזה | סבטלנה בבנינה | ברית המועצות ברית המועצות | טשקנט, ברית המועצות | 1:16.5 דקות |
| 12 באוגוסט | 1500 מטר חופשי | פאטי קרטו | ארצות הברית ארצות הברית | לוס אלטוס, ארצות הברית | 18:23.7 דקות |
| 14 באוגוסט | 400 מטר חופשי | מרתה רנדל | ארצות הברית ארצות הברית | מומי, ארצות הברית | 4:39.2 דקות |
| 14 באוגוסט | 100 מטר פרפר | אדה קוק | הולנד הולנד | בודפשט, הונגריה | 1:04.5 דקות |
| 15 באוגוסט | 200 מטר פרפר | קנדיס מור | ארצות הברית ארצות הברית | מומי, ארצות הברית | 2:26.3 דקות |
| 21 באוגוסט | 200 מטר פרפר | אדה קוק | הולנד הולנד | ליידן, הולנד | 2:25.8 דקות |
| 26 באוגוסט | 400 מטר חופשי | מרתה רנדל | ארצות הברית ארצות הברית | מונקו, מונקו | 4:38.0 דקות |
| 12 בספטמבר | 200 מטר חזה | גלינה פרוזומנשיקובה | ברית המועצות ברית המועצות | גרונינגן, הולנד | 2:45.3 דקות |
| 12 בספטמבר | 200 מטר פרפר | אדה קוק | הולנד הולנד | גרונינגן, הולנד | 2:25.3 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 15 באוגוסט | 1500 מטר חופשי | סטפן קראוזה | ארצות הברית ארצות הברית | מומי, ארצות הברית | 16:58.6 דקות |
אירועים עם ענפי ספורט מרובים > המכביה השביעית

המכביה מתקיימת בישראל בהשתתפות 1,400 ספורטאים מ-30 מדינות. במשלחת האמריקאית נמצאים האתלט ג'רי אשוורת' האלוף האולימפי ושיאן העולם, הוא זכה בשתי מדליות זהב, השחיין מארק ספיץ זכה בארבע מדליות זהב והוכתר כספורטאי המצטיין במשחקים, השחיינית מרילין רמנובסקי שיאנית העולם והכדורסלן טל ברודי ששנה מאוחר יותר עלה לישראל.
נולדו

5 בפברואר – גאורגה חאג'י, כדורגלן רומני
25 במרץ – סטפקה קוסטדינובה, קופצת לגובה בולגרית
9 במאי – סטיב יזרמן, שחקן הוקי קרח קנדי
15 במאי – ראיי, כדורגלן ברזילאי
4 ביוני – מייקל דוהאן רוכב אופנוע אוסטרלי
6 באוגוסט – דייוויד רובינסון, כדורסלן אמריקאי
2 בספטמבר – לנוקס לואיס, מתאגרף בריטי
25 בספטמבר – סקוטי פיפן, כדורסלן אמריקאי
5 באוקטובר – מריו למיה, שחקן הוקי קרח קנדי
8 באוקטובר – מאט ביונדי, שחיין אמריקאי
13 באוקטובר – יוהאן מוזיאו, רוכב אופניים בלגי
10 בנובמבר – אדי אירוין, נהג מרוצים פורמולה 1 מצפון אירלנד
19 בנובמבר – לורן בלאן, כדורגלן ומאמן צרפתי
3 בדצמבר – קטרינה ויט, מחליקה אמנותית גרמנית
נפטרו

20 באוגוסט – אודיל דפרייה, רוכב אופניים בלגי. מנצח הטור דה פראנס ב-1912 (נולד ב-1888)
מרגרט קורט זכתה ב-3 תחרויות גראנד סלאם במהלך השנה
יעקב אלעזר כהנא שפירא

| --- | --- |

הרב יעקב שפירא, 2024
 לידה:  26 בדצמבר 1950 (בן 74) י"ז בטבת ה'תשי"א ירושלים 
 מדינה:  ישראל ישראל
 השכלה:  ישיבת ירושלים לצעירים  ישיבת מרכז הרב 
 השתייכות:  חרדים לאומיים -ציונות דתית
 תחומי עיסוק:  תלמוד, מחשבת ישראל, רבנות, גאולה, תורה
 רבותיו:  הרב צבי יהודה הכהן קוק, הרב אברהם שפירא (אביו), הרב שלום נתן רענן (דודו)  הרב שאול ישראלי,  הרב דוד כהן (הנזיר)
 תלמידיו:  ראו להלן
 חיבוריו:  על המידות, על התורה, על ידי כהניך, פני שבת, (ועוד)
 בת זוג:  רעיה שפירא
 אב:  אברהם אלקנה כהנא שפירא 
 
 תפקידים נוספים:  ראש ישיבת מרכז הרב, חבר מועצת הרבנות הראשית נשיא מכון הרצי"ה
 
הרב יעקב אלעזר כהנא שפירא (נולד בי"ז בטבת ה'תשי"א, 26 בדצמבר 1950) הוא רב ישראלי דתי לאומי, פוסק, מרבני הציונות הדתית, המכהן כראש ישיבת מרכז הרב בירושלים, נשיא ישיבת שבות ישראל לצעירים באפרת, נשיא מכון הרצי"ה, חבר מועצת הרבנות הראשית מאז ה'תשס"ח ויו"ר ועדת החינוך שלה. ממייסדי איחוד הרבנים למען ארץ ישראל ומרבני תורת הארץ הטובה.
עם הרב חיים דרוקמן והרב יהושע מגנס
הרב שפירא בהקפות שניות בבית הרב קוק
ביוגרפיה > שנותיו הראשונות

נולד בירושלים לרב אברהם אלקנה כהנא שפירא, לימים ראש ישיבת מרכז הרב והרב הראשי לישראל ולרבנית פנינה פרל, אחותו של הרב שלום נתן רענן, חתנו של הרב אברהם יצחק הכהן קוק. נקרא על שם סבו, הרב יעקב אלעזר הירשוביץ. הסנדק בברית שלו היה הרצי"ה קוק. הוא אחיו התאום של הרב שמואל, כיום מנהל ישיבת מרכז הרב. אחיהם הגדול הוא הרב בן ציון, המכהן כיום כראש מכון הרצי"ה, שהרב יעקב נשיאו. הוא דור שביעי בירושלים.
שנות ילדותו היו בשכונת גאולה שהייתה מלאה ברבנים, אדמו"רים, ותלמידי חכמים. בלילות השבת של ילדותו היה הולך לשיחתו של הרב עובדיה יוסף בישיבת פורת יוסף, ולאחר מכן ל"טישים" של הבית ישראל מגור והחלקת יהושע מביאלה.
למד בתלמודי תורה 'יבנה' ו'שילה' בירושלים. לאחר מכן במחזור הראשון של ישיבת ירושלים לצעירים, בין היתר אצל הרב יעקב פילבר והרב יהושע רוזן. בשנת תשכ"ח החל ללמוד בישיבת מרכז הרב, שבה כיהן אביו כאחד ממגידי השיעור הכללי. למד שנים בחברותא עם הרב יהושע מגנס ובימי שישי עם הרב שאול ישראלי. היה מקורב אל הרצי"ה קוק וכן אל הרב הנזיר בשנותיו האחרונות. הוסמך לרבנות על ידי אביו, הרב ישראלי, הרב שלום משאש והרב משה מלכה.
ביוגרפיה > תפקידים תורניים והרבצת תורה

בשנת תשמ"ג מינה אותו אביו כר"מ בישיבה, בשנת תשס"ד מינהו אביו למגיד שיעור כללי בנוסף לשיעורו שלו.
החל מתשמ"ג ועד שנת תשנ"ג היה יד ימינו של אביו בכהונתו כרב הראשי לישראל, ומתוקף כך עסק לצידו בשאלות הלכתיות רבות, הרב חיים שטיינר כתב כי כבר בתקופה זו נודע כגדול בתורה ורבנים ודיינים היו פונים אליו בשאלות הלכתיות.
בבחירות שנערכו בכ"ג באלול תשס"ח (23 בספטמבר 2008) נבחר למועצת הרבנות הראשית, במקום הראשון מבין המועמדים האשכנזים, מאז הוא מכהן בה, ומשמש בה יו"ר ועדת חינוך. הרב יצחק יוסף נועץ בו בהכרעות רבות בענייני הרבנות.
חבר באיחוד הרבנים למען ארץ ישראל ובאיחוד רבני תורת הארץ הטובה. בעבר הגיש פינה שבועית על פרשת השבוע ברשת מורשת. כיום מגיש פינה זו בכאן מורשת. בשנת ה'תשפ"א לוקטו חלק מדברי התורה שמסר במסגרת פינה זו לספר פני שבת על פרשיות השבוע, בהוצאת מכון מים חיים.
משמש כחבר בוועדת השיפוט במיזם 'קנה לך חבר' – תחרות החיבורים התורניים לבני הציונות הדתית של מפעל הפיס.
בשנת 2013, פעל הרב שפירא להכשרת התמודדותו של הרב יעקב אריאל לתפקיד הרב הראשי לישראל, לאחר שיוזמה זו לא צלחה, התמודד הרב שפירא עצמו לתפקיד בין השאר בתמיכת הרב דוב ליאור והרב חיים שטיינר,. גם הרב עובדיה יוסף תמך במינויו לתפקיד, אך בשל אילוצי דילים פוליטיים נמנעה מפלגת ש"ס מלהעניק לו את תמיכתה.[דרוש מקור] הוא לא נבחר לתפקיד, והרב עובדיה יוסף אמר כי לאחר שלמרות רצונו הדבר נמנע, הוא רואה ברב שפירא את המועמד הראוי לבחירות לקדנציה הבאה של הרבנות הראשית.
באוקטובר 2014 הגיש הרב שפירא את מועמדותו לתפקיד רבה הראשי של ירושלים, אך הודיע שיסיר את מועמדותו אם תתאפשר מועמדותו של הרב אריה שטרן. לאחר שהגיש הרב שטרן את מועמדותו – פרש הרב שפירא והודיע על תמיכה בו, והוא אכן נבחר.[דרוש מקור]
לקראת הבחירות לרבנות הראשית לישראל (2024) הועלה שמו של הרב שפירא כמועמד, אך הוא לא הציג את מועמדותו בשל מגבלת הגיל המונעת מרב שגילו עולה על 70 להתמודד לתפקיד, בעקבות כך חתמו רבנים רבים בקריאה להעביר חוק שמסיר את הגבלת הגיל, אך הניסיון לא צלח, והרב שפירא הביע את תמיכתו ברב קלמן בר שנבחר לבסוף לתפקיד.
ביוגרפיה > בראשות ישיבת מרכז הרב

לאחר פטירת אביו, בט"ו בתשרי ה'תשס"ח, התמנה לפי צוואתו כראש הישיבה, את דרכו בהנהגת בישיבה וברבנות ינק בעיקר מאביו שהדריכו בכך לאורך השנים, כאשר שימשו, ואף הותיר הוראות ואמירות לעתיד. בשנתו הראשונה כראש ישיבה אירע הפיגוע בישיבת מרכז הרב, שבו נרצחו שמונה תלמידים, רובם מהישיבה לצעירים.
במסגרת תפקידו כראש הישיבה הוא מעביר שיעור כללי בגמרא. במוצאי שבתות הוא מלמד בביתו, כהמשך לשיעור שנוסד על ידי אביו, שיעור בספרי עיון כדוגמת קצות החושן ואבני מילואים בהתאם למסכת הנלמדת בישיבה, ובאלול - בהלכות תשובה. הוא מלמד בביתו שיעורים בספרי אמונה לתלמידי שנה ב' ושנה ג', ושיעור בפרשת השבוע בליל שבת המיועד בעיקר לשיעור ד'. מראשית כהונתו כראש הישיבה, שיעורו בפרשת שבוע לתלמידי שנה א' שנמסר בליל שישי, נערך ומודפס בערב שבת בבית המדרש ומופץ בדוא"ל ובוואטסאפ.
בנוסף להיותו ראש הישיבה, הוא משמש כר"מ של שנה ד' בישיבה, ובמסגרת זו הוא מעביר מדי שבוע שני שיעורי עיון בגמרא. הוא מקפיד לעמוד בקשר עם כלל תלמידי הישיבה ולהעביר שיעורים שונים לכל קבוצות הגיל אחת לשבוע.
השקפתו > לימוד בישיבה

הרב שפירא התבטא שישנה "מחלה לדור" בכך שנערים צעירים אינם מאמינים ביכולותיהם לגדול בתורה. לדבריו – "אנשים לא מאמינים ביכולת שלהם ללמוד בישיבה", מה שגורם להם להימנע מלנסות זאת, בעוד שאצל מי שכן מחליט לנסות – "בשטח רואים לאחר מעשה שזה אחרת לגמרי. האדם מגלה שאחרי חצי שנה בישיבה הוא הרבה יותר ממה שיכול היה לדמיין את עצמו קודם"
הוא מעודד את תלמידיו ללמוד בישיבה במשך שנים רבות וכן מעודד כתיבת חידושים וסיכומים של שיעורים. מסיבה זו הוא היה ממייסדי "קנה לך חבר" – תחרות החיבורים התורניים של מפעל הפיס לבני הציונות הדתית ומשמש כחבר בוועדת השיפוט.
השקפתו > הנהגה

הרב שפירא סבור שיש לדבוק ברבנות הראשית לישראל שייסד הרב קוק גם שהיא מנוהלת בידי חרדים, ומבקר את מי שמאפשר את החלשתה או גורם להצגתה באור שלילי. הוא סבור שאת ניהול ענייני הדת במדינה יש להפקיד בידיה, ולכן לדעתו הרבנות הראשית דווקא, ולא רבני הערים, צריכה להכריע בנושאי גיור וכן הוא מתנגד להקמת תאגידי כשרות שיתחרו ברבנות הראשית. לדעתו, בהמשך לדעת הרבנות הראשית לדורותיה, אין להתיר כניסה להר הבית. הוא רואה בכך שאלה הלכתית, אך מבקש לא להפוך אותה לנקודת מחלוקת חריפה בין ציבורים ומבקר את התנהלות גופים מסוימים שהפכו זאת למלחמה "בסגנונות של בוז ומשטמה".
בשנת תשנ"ג היה מהרבנים שפעלו להקמת איחוד הרבנים למען ארץ ישראל. בתקופת תוכנית ההתנתקות סבר כי על חיילים לסרב פקודה לפינוי יישובים יהודיים בגוש קטיף ויהודה ושומרון. בשנת תשע"ז הביע התנגדות נמרצת לפינוי עמונה וקרא לתלמידיו להגיע למקום. במקביל פרסם עם רבנים נוספים קריאה לא לפעול באלימות.
במהלך מלחמת חרבות ברזל ביקר במפקדת הרבנות הצבאית במחנה שורה, שיבח את החיילים ש"יש לכם כוחות נפש אדירים" וחיזק את העוסקים במלאכת זיהוי החללים.
הוא פוסק שאסור לקבל תרומות מנוצרים ובפרט מהקרן לידידות, שמי שעומד מאחוריה לדבריו היא קבוצה נוצרית-מסיונרית. מסיבה זו סירב לתרומה אשר הוצעה לו לאחר הפיגוע שאירע בישיבה בשנת 2008.
הרב שפירא דוגל בשיתוף פעולה עם רבנים ואישים ממגזרים שונים. בשל כך הוא מזמין מדי פעם רבנים חרדים להעביר שיעור בישיבת מרכז הרב, כמו הרב עובדיה יוסף, הרב אביגדור נבנצאל, הרב בן ציון קוק והרב משה מרדכי פרבשטיין, ומהצד השני מזמין לישיבה גם דמויות מהציבור החילוני, כמו הנשיא יצחק הרצוג. ידוע בהיותו מחזיק בקשרים קרובים עם גדולי תורה מהציבור החרדי כמו הרב דוד כהן ראש ישיבת חברון כנסת ישראל, הרב יצחק יוסף – כיום הראשון לציון ובעבר ראש ישיבת חזון עובדיה, הרב חיים קניבסקי, האדמו"רים מגור ומבעלזא, המקובל הרב דוד אבוחצירא ועוד. היה מקורב במיוחד גם אל הרב עובדיה יוסף והרב מרדכי אליהו וכן אל הרב חיים קנייבסקי.
השקפתו > עולם התורה

הזדהה עם מאבקם של החרדים נגד יוזמות החקיקה להטלת סנקציות על תלמידי ישיבות שלא יתגייסו לצה"ל והקדיש לכך את נאומו בעצרת יום ירושלים המסורתית בישיבה בשנת ה'תשע"ג. לדבריו, על אף שהגיוס הוא מצווה – "אין לגעת בלומדי התורה". ביקר באופן חריף פעולות שנעשו כדי לקצץ בתקציבי הישיבות, ונימק – שלא מדובר במאבק על התקציב עצמו, אלא על המהות, על תפיסת משמעותם של לומדי התורה. לדבריו: "אנחנו מאמינים בני מאמינים, ולא משנה באיזו ישיבה אתה לומד. אין דבר יותר ערכי, אין דבר יותר גדול, מלימוד התורה".
השקפתו > מסירת התורה והדרכתה

בהמשך לעמדת אביו, מדגיש את החשיבות ביכולתם של רבנים להביע דעת תורה בכל נושא מבלי שיוכלו למנוע זאת מהם. כחלק מכך קרא בשנת ה'תשס"ט לכלל הרבנים וראשי הישיבות להתאחד סביב הרב אליעזר מלמד וישיבת הר ברכה בעקבות החלטתו של שר הביטחון אהוד ברק להוציא את ישיבת הר ברכה ממסלול ההסדר לאור קריאתו של הרב מלמד לסירוב פקודה בעת פינוי יישובים, כדי להגן על חרות וכבוד התורה.
מדגיש שמי ששקוע בתורה וגדול בה, נקודת המבט שלו טהורה ומדויקת אף בעניינים ציבוריים, ואף יש לו סיעתא דשמיא לכוון לאמת.
במשנתו בולטת ההערכה למסורת התורנית המועברת מגדול דור אחד למשנהו, ובפרט המסורת המועברת בין ראשי ישיבת מרכז הרב לדורותיה, מהרב קוק עד לרב אברהם שפירא. לאור זאת הוא מדגיש את חשיבות דרכה של ישיבת מרכז הרב, לעומת מגמות המחדשות דרכים שאינן מסתמכות על גדולי הדור ובניגוד להדרכתם.
חיים אישיים

נשוי לרעיה (לבית ספיר), שעבדה כמורה בבית ספר נעם בנות בקרית משה (בת דודתו של הרב מנחם בורשטין). מתגורר בשכונת גבעת שאול בירושלים, לבני הזוג שני בנים ושלוש בנות, ביניהם:
אביטל - נשואה לרב אברהם ישראל סילבצקי, ר"מ בישיבת מרכז הרב.
חיה - נשואה לרב אפרים ולץ, ר"מ בישיבת ברכת משה במעלה אדומים.
מנחם - מעובדי המשרד בישיבת מרכז הרב, ומנהל גרעין תורני קרית משה-בית הכרם.